CELEX: 32021R1936
Language: el
Date: 2021-11-09 00:00:00
Title: Εκτελεστικός κανονισμός (ΕΕ) 2021/1936 της Επιτροπής της 9ης Νοεμβρίου 2021 για την τροποποίηση του εκτελεστικού κανονισμού (ΕΕ) 2018/2019 όσον αφορά ορισμένα φυτά προς φύτευση των ειδών Ficus carica L. και Persea americana Mill. καταγωγής Ισραήλ, για την τροποποίηση του εκτελεστικού κανονισμού (ΕΕ) 2020/1213 όσον αφορά τα φυτοϋγειονομικά μέτρα για την είσοδο των εν λόγω φυτών προς φύτευση στο έδαφος της Ένωσης και για τη διόρθωση του δεύτερου εν λόγω εκτελεστικού κανονισμού

10.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 396/27
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1936 ΤΗΣ ΕΠΙΤΡΟΠΗΣ
         της 9ης Νοεμβρίου 2021
         για την τροποποίηση του εκτελεστικού κανονισμού (ΕΕ) 2018/2019 όσον αφορά ορισμένα φυτά προς φύτευση των ειδών Ficus carica L. και Persea americana Mill. καταγωγής Ισραήλ, για την τροποποίηση του εκτελεστικού κανονισμού (ΕΕ) 2020/1213 όσον αφορά τα φυτοϋγειονομικά μέτρα για την είσοδο των εν λόγω φυτών προς φύτευση στο έδαφος της Ένωσης και για τη διόρθωση του δεύτερου εν λόγω εκτελεστικού κανονισμού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 42 παράγραφος 4 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2018/2019 της Επιτροπής (2) θεσπίζει, βάσει προκαταρκτικής εκτίμησης, κατάλογο φυτών, φυτικών προϊόντων και άλλων αντικειμένων υψηλού κινδύνου.
                  
               
                     (2)
                  
                  
                     Ο εκτελεστικός κανονισμός (ΕΕ) 2018/2018 της Επιτροπής (3) θεσπίζει ειδικούς κανόνες σχετικά με τη διαδικασία που πρέπει να ακολουθείται για τη διενέργεια της εκτίμησης κινδύνου που αναφέρεται στο άρθρο 42 παράγραφος 4 του κανονισμού (ΕΕ) 2016/2031 για φυτά, φυτικά προϊόντα και άλλα αντικείμενα υψηλού κινδύνου.
                  
               
                     (3)
                  
                  
                     Μετά από προκαταρκτική εκτίμηση κινδύνου, 35 φυτά προς φύτευση καταγόμενα από όλες τις τρίτες χώρες συμπεριλήφθηκαν στο παράρτημα του εκτελεστικού κανονισμού (ΕΕ) 2018/2019 ως φυτά υψηλού κινδύνου, μεταξύ των οποίων συγκαταλέγονται το είδος Ficus carica L. και το γένος Persea Mill.
                  
               
                     (4)
                  
                  
                     Σύμφωνα με τον κανονισμό (ΕΕ) 2016/2031, εάν, βάσει εκτίμησης κινδύνου, συναχθεί το συμπέρασμα ότι ένα φυτό, φυτικό προϊόν ή άλλο αντικείμενο που κατάγεται από τρίτη χώρα, ομάδα τρίτων χωρών ή συγκεκριμένη περιοχή της οικείας τρίτης χώρας εγκυμονεί μη αποδεκτό κίνδυνο από επιβλαβή οργανισμό, αλλά ο κίνδυνος αυτός μπορεί να μειωθεί σε αποδεκτό επίπεδο με την εφαρμογή ορισμένων μέτρων, η Επιτροπή διαγράφει το εν λόγω φυτό, φυτικό προϊόν ή άλλο αντικείμενο από τον κατάλογο που θεσπίστηκε με το παράρτημα του εκτελεστικού κανονισμού (ΕΕ) 2018/2019 και το προσθέτει στον κατάλογο που αναφέρεται στο άρθρο 41 παράγραφος 2 του κανονισμού (ΕΕ) 2016/2031.
                  
               
                     (5)
                  
                  
                     Ο εκτελεστικός κανονισμός (ΕΕ) 2020/1213 της Επιτροπής (4) θεσπίζει τα φυτοϋγειονομικά μέτρα για την είσοδο στο έδαφος της Ένωσης ορισμένων φυτών, φυτικών προϊόντων και άλλων αντικειμένων που έχουν διαγραφεί από τον κατάλογο που θεσπίστηκε με το παράρτημα του εκτελεστικού κανονισμού (ΕΕ) 2018/2019.
                  
               
                     (6)
                  
                  
                     Στις 18 Σεπτεμβρίου 2019 το Ισραήλ υπέβαλε στην Επιτροπή αίτηση για εξαγωγή στην Ένωση γυμνόριζων φυτών προς φύτευση, σε λήθαργο, χωρίς φύλλα, ηλικίας ενός έτους, μέγιστης διαμέτρου 2 cm στη βάση του στελέχους, καθώς και έρριζων μοσχευμάτων φυτών προς φύτευση, ηλικίας ενός έτους, χωρίς φύλλα, με καλλιεργητικό υπόστρωμα και μέγιστης διαμέτρου 1 cm στη βάση του στελέχους, του είδους Ficus carica L. Η αίτηση αυτή υποστηρίχθηκε από τον αντίστοιχο τεχνικό φάκελο.
                  
               
                     (7)
                  
                  
                     Στις 26 Νοεμβρίου 2020 η Ευρωπαϊκή Αρχή για την Ασφάλεια των Τροφίμων (στο εξής: Αρχή) εξέδωσε επιστημονική γνώμη σχετικά με την εκτίμηση κινδύνου για εμπορεύματα όσον αφορά τα φυτά προς φύτευση του είδους Ficus carica L. από το Ισραήλ (5). Η Αρχή προσδιόρισε τους Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis και Spodoptera frugiperda ως επιβλαβείς οργανισμούς σχετικούς με τα εν λόγω φυτά προς φύτευση, αξιολόγησε τα μέτρα μετριασμού του κινδύνου που περιγράφονται στον φάκελο για τους εν λόγω επιβλαβείς οργανισμούς και εκτίμησε την πιθανότητα να είναι τα φυτά απαλλαγμένα από τους οργανισμούς αυτούς.
                  
               
                     (8)
                  
                  
                     Την 1η Σεπτεμβρίου 2019 το Ισραήλ υπέβαλε στην Επιτροπή αίτηση για εξαγωγή στην Ένωση έρριζων εμβολιασμένων φυτών προς φύτευση, με φύλλα, με καλλιεργητικό υπόστρωμα, μέγιστης διαμέτρου 1 cm στη βάση του στελέχους, καθώς και άρριζων μοσχευμάτων φυτών προς φύτευση του είδους Persea americana Mill. Η αίτηση αυτή συνοδευόταν από τον αντίστοιχο τεχνικό φάκελο.
                  
               
                     (9)
                  
                  
                     Στις 26 Νοεμβρίου 2020 η Αρχή εξέδωσε επιστημονική γνώμη σχετικά με την εκτίμηση κινδύνου για εμπορεύματα όσον αφορά τα φυτά προς φύτευση του είδους Persea americana Mill. από το Ισραήλ (6). Η Αρχή προσδιόρισε τους Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis και Tetraleurodes perseae ως επιβλαβείς οργανισμούς σχετικούς με τα εν λόγω φυτά προς φύτευση, αξιολόγησε τα μέτρα μετριασμού του κινδύνου που περιγράφονται στον φάκελο για τους εν λόγω επιβλαβείς οργανισμούς και εκτίμησε την πιθανότητα να είναι τα φυτά απαλλαγμένα από τους οργανισμούς αυτούς.
                  
               
                     (10)
                  
                  
                     Με βάση τις εν λόγω γνώμες, τα αναγκαία μέτρα για την αντιμετώπιση του κινδύνου των συγκεκριμένων επιβλαβών οργανισμών θα πρέπει να θεσπιστούν ως φυτοϋγειονομικές απαιτήσεις εισαγωγής, προκειμένου να διασφαλιστεί ότι ο φυτοϋγειονομικός κίνδυνος από την εισαγωγή των συγκεκριμένων φυτών στην Ένωση μειώνεται σε αποδεκτό επίπεδο. Ως εκ τούτου, τα γυμνόριζα φυτά προς φύτευση, σε λήθαργο, χωρίς φύλλα, ηλικίας ενός έτους, μέγιστης διαμέτρου 2 cm στη βάση του στελέχους, του είδους Ficus carica L. και τα έρριζα μοσχεύματα φυτών προς φύτευση, ηλικίας ενός έτους, χωρίς φύλλα, με καλλιεργητικό υπόστρωμα, μέγιστης διαμέτρου 1 cm στη βάση του στελέχους, του είδους Ficus carica L., καταγωγής Ισραήλ, και τα έρριζα εμβολιασμένα φυτά προς φύτευση, με φύλλα, με καλλιεργητικό υπόστρωμα, μέγιστης διαμέτρου 1 cm στη βάση του στελέχους, του είδους Persea americana Mill., και τα άρριζα μοσχεύματα φυτών προς φύτευση του είδους Persea americana Mill., καταγωγής Ισραήλ, θα πρέπει να αφαιρεθούν από το παράρτημα του εκτελεστικού κανονισμού (ΕΕ) 2018/2019 και τα απαραίτητα φυτοϋγειονομικά μέτρα να προστεθούν στο παράρτημα του εκτελεστικού κανονισμού (ΕΕ) 2020/1213.
                  
               
                     (11)
                  
                  
                     Δεδομένου του μεγάλου αριθμού επιβλαβών οργανισμών που εντοπίστηκαν για καθένα από τα συγκεκριμένα φυτά και των αβεβαιοτήτων που εντόπισε η Αρχή, θεωρείται ότι από μόνη της η εφαρμογή των μέτρων που προτείνει το Ισραήλ στους φακέλους δεν μπορεί να μειώσει σε αποδεκτό επίπεδο τον κίνδυνο από την εισαγωγή των συγκεκριμένων φυτών στην Ένωση. Προκειμένου να μειωθεί ο φυτοϋγειονομικός κίνδυνος σε αποδεκτό επίπεδο, και με την επιφύλαξη των απαιτήσεων εισαγωγής που ορίζονται στο παράρτημα VII του εκτελεστικού κανονισμού (ΕΕ) 2019/2072 της Επιτροπής (7), τα εν λόγω φυτά θα πρέπει να απαιτείται να καλλιεργούνται σε τόπους παραγωγής απαλλαγμένους από επιβλαβείς οργανισμούς με φυσική προστασία από την είσοδο των συγκεκριμένων επιβλαβών εντόμων και να επιθεωρούνται επίσημα για την ανίχνευση των εν λόγω επιβλαβών οργανισμών. Επιπλέον, όσον αφορά τα άρριζα μοσχεύματα φυτών προς φύτευση του είδους Persea americana Mill. καταγωγής Ισραήλ, για τα οποία η μέγιστη διάμετρος στη βάση του στελέχους δεν προσδιορίζεται στον φάκελο, θα πρέπει να γίνει δεκτή μέγιστη διάμετρος 2 cm στη βάση του στελέχους για τα φυτά αυτά που παρουσιάζονται για εισαγωγή στην Ένωση. Η επιθεώρηση των αποστολών των συγκεκριμένων φυτών αμέσως πριν από την εξαγωγή θα πρέπει επίσης να ενισχυθεί σε σύγκριση με την επιθεώρηση που υποδεικνύεται στους φακέλους που υπέβαλε το Ισραήλ.
                  
               
                     (12)
                  
                  
                     Οι Bemisia tabaci, Euwallacea fornicatus sensu lato [ανήκει στην οικογένεια Scolytidae (μη ευρωπαϊκά)], Hypothenemus leprieuri [ανήκει στην οικογένεια Scolytidae (μη ευρωπαϊκά)], Scirtothrips dorsalis και Spodoptera frugiperda περιλαμβάνονται στον κατάλογο των ενωσιακών επιβλαβών οργανισμών καραντίνας στο παράρτημα ΙΙ του εκτελεστικού κανονισμού (ΕΕ) 2019/2072. Οι Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Oligonychus perseae, Paracoccus marginatus, Penthimiola bella, Phenacoccus solenopsis, Plicosepalus acaciae, Pseudococcus cryptus, Pulvinaria psidii, Retithrips syriacus, Russellaspis pustulans and Tetraleurodes perseae δεν περιλαμβάνονται επί του παρόντος στον κατάλογο των ενωσιακών επιβλαβών οργανισμών καραντίνας στο παράρτημα ΙΙ του εκτελεστικού κανονισμού (EΕ) 2019/2072, αλλά ενδέχεται να πληρούν τις προϋποθέσεις για να συμπεριληφθούν στον εν λόγω κατάλογο αφού διενεργηθεί ολοκληρωμένη εκτίμηση κινδύνου. Για τον λόγο αυτόν, τα ανωτέρω φυτοϋγειονομικά μέτρα είναι επίσης απαραίτητα όσον αφορά τους εν λόγω επιβλαβείς οργανισμούς, έως ότου διενεργηθεί ολοκληρωμένη αξιολόγηση κινδύνου.
                  
               
                     (13)
                  
                  
                     Συνεπώς, οι εκτελεστικοί κανονισμοί (ΕΕ) 2018/2019 και (ΕΕ) 2020/1213 θα πρέπει να τροποποιηθούν αναλόγως.
                  
               
                     (14)
                  
                  
                     Το παράρτημα του εκτελεστικού κανονισμού (ΕΕ) 2020/1213 περιέχει διάφορα σφάλματα σε αναφορές σε άλλη νομοθεσία της Ένωσης για την υγεία των φυτών.
                  
               
                     (15)
                  
                  
                     Ως εκ τούτου, ο εκτελεστικός κανονισμός (ΕΕ) 2020/1213 θα πρέπει να διορθωθεί αναλόγως.
                  
               
                     (16)
                  
                  
                     Για να υπάρξει συμμόρφωση με τις υποχρεώσεις που υπέχει η Ένωση δυνάμει της συμφωνίας του Παγκόσμιου Οργανισμού Εμπορίου για την εφαρμογή μέτρων υγειονομικής και φυτοϋγειονομικής προστασίας, η εισαγωγή των εν λόγω εμπορευμάτων θα πρέπει να συνεχιστεί το συντομότερο δυνατόν. Επομένως, ο παρών κανονισμός θα πρέπει να αρχίσει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
                  
               
                     (17)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) 2018/2019
            Το παράρτημα του εκτελεστικού κανονισμού (ΕΕ) 2018/2019 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Τροποποιήσεις και διορθώσεις του εκτελεστικού κανονισμού (ΕΕ) 2020/1213
            Το παράρτημα του εκτελεστικού κανονισμού (ΕΕ) 2020/1213 τροποποιείται και διορθώνεται σύμφωνα με το παράρτημα II του παρόντος κανονισμού.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 317 της 23.11.2016, σ. 4.
         
            (2)  Εκτελεστικός κανονισμός (ΕΕ) 2018/2019 της Επιτροπής, της 18ης Δεκεμβρίου 2018, για τη θέσπιση προσωρινού καταλόγου των φυτών, φυτικών προϊόντων ή άλλων αντικειμένων υψηλού κινδύνου, κατά την έννοια του άρθρου 42 του κανονισμού (ΕΕ) 2016/2031, και καταλόγου των φυτών για τα οποία δεν απαιτούνται πιστοποιητικά φυτοϋγείας για την είσοδο στην Ένωση, κατά την έννοια του άρθρου 73 του εν λόγω κανονισμού (ΕΕ L 323 της 19.12.2018, σ. 10).
         
            (3)  Εκτελεστικός κανονισμός (ΕΕ) 2018/2018 της Επιτροπής, της 18ης Δεκεμβρίου 2018, για τον καθορισμό ειδικών κανόνων όσον αφορά τη διαδικασία που πρέπει να ακολουθείται για τη διενέργεια εκτίμησης κινδύνου για φυτά, φυτικά προϊόντα και άλλα αντικείμενα υψηλού κινδύνου κατά την έννοια του άρθρου 42 παράγραφος 1 του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου (ΕΕ L 323 της 19.12.2018, σ. 7).
         
            (4)  Εκτελεστικός κανονισμός (ΕΕ) 2020/1213 της Επιτροπής, της 21ης Αυγούστου 2020, σχετικά με τα φυτοϋγειονομικά μέτρα για την είσοδο στην Ένωση ορισμένων φυτών, φυτικών προϊόντων και άλλων αντικειμένων που έχουν διαγραφεί από το παράρτημα του εκτελεστικού κανονισμού (ΕΕ) 2018/2019 (ΕΕ L 275 της 24.8.2020, σ. 5).
         
            (5)  EFSA PLH Panel (Ομάδα της Ευρωπαϊκής Αρχής για την Ασφάλεια των Τροφίμων για την Υγεία των Φυτών), Scientific Opinion on the product risk assessment of Ficus carica plants from Israel (Επιστημονική γνώμη σχετικά με την εκτίμηση κινδύνου για προϊόντα των φυτών του είδους Ficus carica από το Ισραήλ), EFSA Journal 2021·19(1):6353, https://doi.org/10.2903/j.efsa.2021.6353
         
            (6)  EFSA PLH Panel (Ομάδα της Ευρωπαϊκής Αρχής για την Ασφάλεια των Τροφίμων για την Υγεία των Φυτών), Scientific Opinion on the commodity risk assessment of Persea americana (Επιστημονική γνώμη σχετικά με την εκτίμηση κινδύνου για εμπορεύματα του Persea americana από το Ισραήλ), EFSA Journal 2021·19(2):6354, https://doi.org/10.2903/j.efsa.2021.6353
         
            (7)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
      
      
         
            ΠΑΡΑΡΤΗΜΑ I
            Το σημείο 1, δεύτερη στήλη «Περιγραφή» του πίνακα, του παραρτήματος του εκτελεστικού κανονισμού (ΕΕ) 2018/2019 τροποποιείται ως εξής:
            
                        1)
                     
                     
                        η καταχώριση που αφορά το «Ficus carica L.» αντικαθίσταται από την ακόλουθη:
                        «Ficus carica L., εκτός από τα γυμνόρριζα, σε λήθαργο, χωρίς φύλλα, φυτά προς φύτευση, ηλικίας ενός έτους και μέγιστης διαμέτρου 2 cm στη βάση του στελέχους, του είδους Ficus carica L., και έρριζα μοσχεύματα, ηλικίας ενός έτους, χωρίς φύλλα, φυτών προς φύτευση με καλλιεργητικό υπόστρωμα και μέγιστης διαμέτρου 1 cm στη βάση του στελέχους, του είδους Ficus carica L., καταγωγής Ισραήλ»·
                     
                  
                        2)
                     
                     
                        η καταχώριση που αφορά το «Persea Mill.» αντικαθίσταται από την ακόλουθη:
                        «Persea Mill., εκτός από τα έρριζα, με φύλλα, εμβολιασμένα φυτά προς φύτευση με καλλιεργητικό υπόστρωμα και μέγιστης διαμέτρου 1 cm στη βάση του στελέχους, του είδους Persea americana Mill., και τα μη έρριζα μοσχεύματα φυτών προς φύτευση, μέγιστης διαμέτρου 2 cm, του είδους Persea americana Mill., καταγωγής Ισραήλ».
                     
                  
      
      
         
            ΠΑΡΑΡΤΗΜΑ IΙ
            ΜΕΡΟΣ Α
            Ο πίνακας του παραρτήματος του εκτελεστικού κανονισμού (ΕΕ) 2020/1213 τροποποιείται ως εξής:
            
                        1)
                     
                     
                        η ακόλουθη καταχώριση προστίθεται μετά τη δεύτερη εγγραφή για τα γυμνόριζα, σε λήθαργο φυτά προς φύτευση του είδους Albizia julibrissin Durazzini, μέγιστης διαμέτρου 2,5 cm:
                        
                                    «Φυτά, φυτικά προϊόντα και άλλα αντικείμενα
                                 
                                 
                                    Κωδικός ΣΟ
                                 
                                 
                                    Τρίτη χώρα καταγωγής
                                 
                                 
                                    Μέτρα
                                 
                              
                                    
                                       Ficus carica L., γυμνόρριζα, σε λήθαργο, χωρίς φύλλα, φυτά προς φύτευση, ηλικίας ενός έτους και μέγιστης διαμέτρου 2 cm στη βάση του στελέχους, και έρριζα μοσχεύματα, ηλικίας ενός έτους, χωρίς φύλλα, φυτών προς φύτευση, με καλλιεργητικό υπόστρωμα, και μέγιστης διαμέτρου 1 cm στη βάση του στελέχους
                                 
                                 
                                    
                                                 
                                             
                                             
                                                ex 0602 20 20 
                                             
                                          
                                                 
                                             
                                             
                                                ex 0602 20 80 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 46 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                                 
                                             
                                             
                                                ex 0602 90 70 
                                             
                                          
                                 
                                    Ισραήλ
                                 
                                 
                                    
                                                α)
                                             
                                             
                                                Επίσημη δήλωση ότι:
                                                
                                                            i)
                                                         
                                                         
                                                            τα φυτά είναι απαλλαγμένα από Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis και Spodoptera frugiperda·
                                                         
                                                      
                                                            ii)
                                                         
                                                         
                                                            τα φυτά καλλιεργήθηκαν καθ’ όλη τη διάρκεια της ζωής τους σε τόπο παραγωγής ο οποίος, μαζί με τις μονάδες παραγωγής που τον απαρτίζουν, έχει καταχωριστεί και εποπτεύεται από την εθνική υπηρεσία φυτοπροστασίας της χώρας καταγωγής·
                                                         
                                                      
                                                            iii)
                                                         
                                                         
                                                            τα φυτά καλλιεργήθηκαν καθ’ όλη τη διάρκεια της ζωής τους σε μονάδα με φυσική προστασία από την είσοδο των Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Retithrips syriacus και Russellaspis pustulans, η οποία υποβαλλόταν σε επίσημες επιθεωρήσεις ανά 45 ημέρες και βρέθηκε απαλλαγμένη από όλους τους επιβλαβείς οργανισμούς που απαριθμούνται στο σημείο i)· στην περίπτωση υπόνοιας παρουσίας οποιουδήποτε επιβλαβούς οργανισμού που απαριθμείται στο σημείο i) στη μονάδα παραγωγής, εφαρμόστηκαν κατάλληλες επεξεργασίες για να εξασφαλιστεί η απουσία των επιβλαβών οργανισμών· και
                                                         
                                                      
                                                            iv)
                                                         
                                                         
                                                            αμέσως πριν από την εξαγωγή, οι αποστολές των φυτών υποβλήθηκαν σε επίσημη επιθεώρηση για την παρουσία Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus και Russellaspis pustulans, με μέγεθος δείγματος τέτοιο ώστε να επιτρέπει τουλάχιστον την ανίχνευση επιπέδου μόλυνσης 1 % με επίπεδο εμπιστοσύνης 99 % και σε επίσημη επιθεώρηση για την παρουσία Colletotrichum siamense και Neoscytalidium dimidiatum, συμπεριλαμβανομένης της τυχαίας δειγματοληψίας και ελέγχου των φυτών·
                                                         
                                                      
                                          
                                                β)
                                             
                                             
                                                τα πιστοποιητικά φυτοϋγείας για τα εν λόγω φυτά περιλαμβάνουν, στη στήλη “Πρόσθετη δήλωση”, τα εξής:
                                                
                                                            i)
                                                         
                                                         
                                                            την ακόλουθη δήλωση: “Η αποστολή είναι σύμφωνη με τον εκτελεστικό κανονισμό (ΕΕ) 2020/1213 της Επιτροπής”·
                                                         
                                                      
                                                            ii)
                                                         
                                                         
                                                            τις προδιαγραφές της καταχωρισμένης/-ων μονάδας/-ων παραγωγής.»·
                                                         
                                                      
                                          
                              
                  
                        2)
                     
                     
                        Μετά την καταχώριση για τα άρριζα μοσχεύματα φυτών προς φύτευση του είδους Jasminum polyanthum Franchet, παρεμβάλλονται οι ακόλουθες καταχωρίσεις:
                        
                                    «Φυτά, φυτικά προϊόντα και άλλα αντικείμενα
                                 
                                 
                                    Κωδικός ΣΟ
                                 
                                 
                                    Τρίτη χώρα καταγωγής
                                 
                                 
                                    Μέτρα
                                 
                              
                                    
                                       Persea americana Mill., έρριζα, με φύλλα, εμβολιασμένα φυτά προς φύτευση, με καλλιεργητικό υπόστρωμα και μέγιστης διαμέτρου 1 cm στη βάση του στελέχους
                                 
                                 
                                    
                                                 
                                             
                                             
                                                ex 0602 90 41 
                                             
                                          
                                                 
                                             
                                             
                                                ex 0602 90 45 
                                             
                                          
                                                 
                                             
                                             
                                                ex 0602 90 48 
                                             
                                          
                                                 
                                             
                                             
                                                ex 0602 90 50 
                                             
                                          
                                 
                                    Ισραήλ
                                 
                                 
                                    
                                                α)
                                             
                                             
                                                Επίσημη δήλωση ότι:
                                                
                                                            i)
                                                         
                                                         
                                                            τα φυτά είναι απαλλαγμένα από Aonidiella orientalis, Aulacaspis tubercularis, Avocado sunblotch viroid, Bemisia tabaci, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus, Scirtothrips dorsalis και Tetraleurodes perseae·
                                                         
                                                      
                                                            ii)
                                                         
                                                         
                                                            τα φυτά καλλιεργήθηκαν καθ’ όλη τη διάρκεια της ζωής τους σε τόπο παραγωγής ο οποίος, μαζί με τις μονάδες παραγωγής που τον απαρτίζουν, έχει καταχωριστεί και εποπτεύεται από την εθνική υπηρεσία φυτοπροστασίας της χώρας καταγωγής·
                                                         
                                                      
                                                            iii)
                                                         
                                                         
                                                            τα φυτά καλλιεργήθηκαν καθ’ όλη τη διάρκεια της ζωής τους σε μονάδα με φυσική προστασία από την είσοδο των Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus και Tetraleurodes perseae, η οποία υποβαλλόταν σε επίσημες επιθεωρήσεις ανά 45 ημέρες και βρέθηκε απαλλαγμένη από όλους τους επιβλαβείς οργανισμούς που απαριθμούνται στο σημείο i)· στην περίπτωση υπόνοιας παρουσίας οποιουδήποτε επιβλαβούς οργανισμού που απαριθμείται στο σημείο i) στη μονάδα παραγωγής, εφαρμόστηκαν κατάλληλες επεξεργασίες για να εξασφαλιστεί η απουσία των επιβλαβών οργανισμών· και
                                                         
                                                      
                                                            iv)
                                                         
                                                         
                                                            αμέσως πριν από την εξαγωγή, οι αποστολές των φυτών υποβλήθηκαν σε επίσημη επιθεώρηση για την παρουσία Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Penthimiola bella, Pseudococcus cryptus, Pulvinaria psidii, Retithrips syriacus και Tetraleurodes perseae, με μέγεθος δείγματος τέτοιο ώστε να επιτρέπει τουλάχιστον την ανίχνευση επιπέδου μόλυνσης 1 % με επίπεδο εμπιστοσύνης 99 % και σε επίσημη επιθεώρηση για την παρουσία Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae, Neoscytalidium dimidiatum, συμπεριλαμβανομένης της τυχαίας δειγματοληψίας και ελέγχου των φυτών·
                                                         
                                                      
                                          
                                                β)
                                             
                                             
                                                τα πιστοποιητικά φυτοϋγείας για τα εν λόγω φυτά περιλαμβάνουν, στη στήλη “Πρόσθετη δήλωση”, τα εξής:
                                                
                                                            i)
                                                         
                                                         
                                                            την ακόλουθη δήλωση: “Η αποστολή είναι σύμφωνη με τον εκτελεστικό κανονισμό (ΕΕ) 2020/1213 της Επιτροπής”·
                                                         
                                                      
                                                            ii)
                                                         
                                                         
                                                            τις προδιαγραφές της καταχωρισμένης/-ων μονάδας/-ων παραγωγής.
                                                         
                                                      
                                          
                              
                                    
                                       Persea americana Mill., άρριζα μοσχεύματα φυτών προς φύτευση μέγιστης διαμέτρου 2 cm
                                 
                                 
                                    ex 0602 10 90 
                                 
                                 
                                    Ισραήλ
                                 
                                 
                                    
                                                α)
                                             
                                             
                                                Επίσημη δήλωση ότι:
                                                
                                                            i)
                                                         
                                                         
                                                            τα φυτά είναι απαλλαγμένα από Aonidiella orientalis, Aulacaspis tubercularis, Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Euwallacea fornicatus sensu lato, Icerya aegyptiaca, Lasiodiplodia pseudotheobromae, Maconellicoccus hirsutus, Milviscutulus mangiferae, Neocosmospora euwallaceae, Neoscytalidium dimidiatum, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii, Retithrips syriacus και Scirtothrips dorsalis·
                                                         
                                                      
                                                            ii)
                                                         
                                                         
                                                            τα φυτά καλλιεργήθηκαν καθ’ όλη τη διάρκεια της ζωής τους σε τόπο παραγωγής ο οποίος, μαζί με τις μονάδες παραγωγής που τον απαρτίζουν, έχει καταχωριστεί και εποπτεύεται από την εθνική υπηρεσία φυτοπροστασίας της χώρας καταγωγής·
                                                         
                                                      
                                                            iii)
                                                         
                                                         
                                                            τα φυτά καλλιεργήθηκαν καθ’ όλη τη διάρκεια της ζωής τους σε μονάδα με φυσική προστασία από την είσοδο των Aonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii και Retithrips syriacus, η οποία υποβαλλόταν σε επίσημες επιθεωρήσεις ανά 45 ημέρες και βρέθηκε απαλλαγμένη από όλους τους επιβλαβείς οργανισμούς που απαριθμούνται στο σημείο i)· στην περίπτωση υπόνοιας παρουσίας οποιουδήποτε επιβλαβούς οργανισμού που απαριθμείται στο σημείο i) στη μονάδα παραγωγής, εφαρμόστηκαν κατάλληλες επεξεργασίες για να εξασφαλιστεί η απουσία των επιβλαβών οργανισμών· και
                                                         
                                                      
                                                            iv)
                                                         
                                                         
                                                            αμέσως πριν από την εξαγωγή, οι αποστολές των φυτών υποβλήθηκαν σε επίσημη επιθεώρηση για την παρουσίαAonidiella orientalis, Aulacaspis tubercularis, Icerya aegyptiaca, Maconellicoccus hirsutus, Milviscutulus mangiferae, Nipaecoccus viridis, Oligonychus perseae, Paracoccus marginatus, Pseudococcus cryptus, Pulvinaria psidii και Retithrips syriacus με μέγεθος δείγματος τέτοιο ώστε να επιτρέπει τουλάχιστον την ανίχνευση επιπέδου μόλυνσης 1 % με επίπεδο εμπιστοσύνης 99 % και σε επίσημη επιθεώρηση για την παρουσία Avocado sunblotch viroid, Colletotrichum aenigma, Colletotrichum alienum, Colletotrichum fructicola, Colletotrichum perseae, Colletotrichum siamense, Colletotrichum theobromicola, Lasiodiplodia pseudotheobromae, Neoscytalidium dimidiatum, συμπεριλαμβανομένης της τυχαίας δειγματοληψίας και ελέγχου των φυτών·
                                                         
                                                      
                                          
                                                β)
                                             
                                             
                                                τα πιστοποιητικά φυτοϋγείας για τα εν λόγω φυτά περιλαμβάνουν, στη στήλη “Πρόσθετη δήλωση”, τα εξής:
                                                
                                                            i)
                                                         
                                                         
                                                            την ακόλουθη δήλωση: “Η αποστολή είναι σύμφωνη με τον εκτελεστικό κανονισμό (ΕΕ) 2020/1213 της Επιτροπής”·
                                                         
                                                      
                                                            ii)
                                                         
                                                         
                                                            τις προδιαγραφές της καταχωρισμένης/-ων μονάδας/-ων παραγωγής.».
                                                         
                                                      
                                          
                              
                  ΜΕΡΟΣ Β
            Ο πίνακας του παραρτήματος του εκτελεστικού κανονισμού (ΕΕ) 2020/1213 διορθώνεται ως εξής:
            
                        1)
                     
                     
                        Στις δύο καταχωρίσεις για τα γυμνόριζα, σε λήθαργο, χωρίς φύλλα, εμβολιασμένα ή ενοφθαλμισμένα φυτά προς φύτευση ηλικίας ενός έως τριών ετών, που ανήκουν στα είδη Acer japonicum Thunberg, Acer palmatum Thunberg και Acer shirasawanum Koidzumi, στην τέταρτη στήλη «Μέτρα», στο στοιχείο β) σημείο i) η αναφορά στον «εκτελεστικό κανονισμό (ΕΕ) 2020/1362 της Επιτροπής» αντικαθίσταται από την αναφορά στον «εκτελεστικό κανονισμό (ΕΕ) 2020/1213 της Επιτροπής»·
                     
                  
                        2)
                     
                     
                        στην καταχώριση για τα άρριζα μοσχεύματα φυτών προς φύτευση του είδους Jasminum polyanthum Franchet, στην τέταρτη στήλη «Μέτρα», στο στοιχείο β) σημείο i), η αναφορά στον «εκτελεστικό κανονισμό (ΕΕ) 2021/419 της Επιτροπής» αντικαθίσταται από την αναφορά στον «εκτελεστικό κανονισμό (ΕΕ) 2020/1213 της Επιτροπής».